T A R T A L O M J E G Y Z É K

Gazdaságelemzés

A gazdaság fontosabb mutatószámai	3
Beruházások a fafeldolgozó iparban	3

Hazai hírek 

Gyászol a faipar	5
Új tagok a FAGOSZ-ban	5
Rendezvények	6
Keres-Kínál	7
Eseménynaptár 2000.	7

Gazdaságelemzés 

A gazdaság fontosabb mutatószámai

Növekedés az előző év azonos időszakához képest. Összehasonlító áron.
	1998	1999	2000 febr.	2000 jan.-feb.	
1., Ipari termelés és értékesítés (%)	
a) Termelés					
Ipari termelés 	12,5	10,4	24,3	21,3	
- Fafeldolgozás 	5,7	-4,6	25,6	16,0	
- Bútorgyártás	17,9	-5,4	50,1	44,2	
b) Értékesítés					
Ipar belföldi ért. 	3,2	1,7	9,0	7,6	
- Fafeldolgozás 	-2,0	-2,4	14,9	5,5	
- Bútorgyártás	17,5	-7,9	43,5	38,4	
Ipar export ért. 	28,4	22,9	37,0	30,5	
- Fafeldolgozás	16,9	-4,6	41,3	31,3	
- Bútorgyártás	17,3	-0,6	51,0	49,6	
2., Építőipari (építés, szerelés) termelése	
Termelés 	13,1	6,4	6,3	7,3	
Ebből: Szerkezetkész ép	-	3,0	0,3	2,4	
Ép. gépészeti sz.	-	13,7	19,2	20,2	
Befejezett építés	-	24,5	-2,2	-3,1	
3, Külkereskedelmi forgalom, folyó áron	
- Behozatal milliárd Ft	5511,5	6645,6	-	1129,3	
millió USD	25706	28008	-	4429,0	
- Kivitel milliárd Ft	4934,5	5938,5	-	980,7	
millió USD	23005	25012	-	3843,0	
- Egyenleg milliárd Ft	-577,0	-707,0	-	-148,6	
millió USD	-2701	-2996	-	-586,0	
4, Az ipar árindexei, előző év azonos időszaka=100	
Termelői árak	11,3	5,1	9,2	8,7	
Belföldi ért. árak	10,6	7,1	13,1	12,8	
Export árak	12,5	2,8	5,1	4,3	
5, Fogyasztói árindex 	14,3	10,0	9,8	9,9	
- Tartós fogy. cikkek	8,1	6,6	2,8	3,2	
- Egyéb cikkek, üzema.	10,7	14,7	20,0	19,7	
Forrás: KSH Jelenti 2000/2.
KSH Statisztikai Havi Közlemények 1998/12, 1999/12
KSH Legfrissebb Adatok: Ipar 2000. február
A 2000. év első két hónapjában folytatódott a gazdasági növekedés. A kiugróan magas növekedési ütemben a múlt évi recesszió alacsony bázisadatai is szerepet játszottak. Az ipari termelés 2000. évi növekedésének változatlanul az export volt a motorja, az ipar egészében az export 30,5%-kal növekedett. Az elért ipari fejlődésben azonban már a belföldi kereslet termelésnövelő hatása is érvényesült, ugyanis az ipar egészében a belföldi értékesítés 7,6%-kal növekedett az előző évhez képest. A februári adatok arra utalnak, hogy a januári gyengébb kezdést követően, februárban az ipari termelés és értékesítés növekedési üteme gyorsult. Az építőiparban folytatódott a növekedés, az első két hónap teljesítménye 7,3%-kal haladta meg az egy évvel korábbit. A külkereskedelmi mérleg hiánya jelentősen nőtt az egy évvel korábbi adatokhoz képest, ennek oka elsősorban a világpiaci kőolajár-emelkedés. A bővülő belföldi kereslet és a vártnál magasabb nemzetközi olajár következtében az árnövekedések szinte minden területen meghaladták az egy évvel korábbit. Egyedül az építőiparban volt tapasztalható az áremelkedés ütemének lassulása, azaz az 1999. évi 11,3 százalékkal szemben az idei év első két hónapjában 9,4% volt a növekedés mértéke.
Fokozódik a gazdasági növekedés
A hazai faipar — fafeldolgozás- és bútoripar — első két hónapjában elért fejlődését is alapvetően az export kiszélesedése biztosította. A múlt évi bázishoz képest a faipar mindkét területen ugyanis jelentősen növekedtek az exportszállítások. Az 1999. évi – január-február havi –bázishoz mért növekedési ütem magas értéket mutat, különösen a bútorgyártásnál. A belföldi kereslet szezonális hatása azonban ez évben is lefékezte az előző év második felében megindult növekedési folyamatot, ennek következtében a január-február hónapok belföldi értékesítései alatta maradtak az elmúlt év utolsó hónapjai átlagának. Ugyanakkor megfigyelhető, hogy az export értéke ez év februárjában — az elmúlt 24 hónapban — először megközelítette a belföldi eladások értékét. Az elmúlt hónapok tendenciái arra engednek következtetni, hogy az év folyamán a kivitel meghaladhatja a belföldi értékesítést.

Forrás: 	KSH Statisztikai Havi Közlemények 1999/12.
	KSH Legfrissebb Adatok: Ipar 2000/2.
	KSH Ipar és Építőipar Statisztikai Évkönyv 1998
Megjegyzés: A folyó áron közölt adatok – az alacsony ágazati árváltozások miatt – nem befolyásolják a termelés és értékesítés trendjének fent bemutatott alakulását
Beruházások a fafeldolgozó iparban
A KSH Statisztikai Havi Közleménye 2000/1-2 számában megjelentette a gazdaság beruházási teljesítményét. Az adatok a szerződés szerinti teljesítést tartalmazzák, függetlenül attól, hogy a számla ellenértékét kiegyenlítették-e, vagy sem. A közölt értékek a felszámolt, de le nem vonható ÁFA összegét is magukba foglalják. Az adatszolgáltatók köre kiterjed a teljes körű adatszolgáltatásra kötelezett szervezetekre (valamennyi 49 főnél többet foglalkoztató vállalkozás; létszám-kategóriától függetlenül a vízközmű társulat és a költségvetési és társadalombiztosítási szervezet), valamint a reprezentatív megfigyelésbe bevont szervezetek (1998-tól az 5-49 főt foglalkoztató vállalkozások).
A KSH adatai szerint az iparban, illetve a feldolgozóiparban a beruházások értéke növekedett 1999-ben 1998-hoz képest, mértéke jelentősen meghaladta az éves infláció nagyságát (15,8%, ill. 23,3% értelemszerűen). Az általános tendenciákkal ellentétben a fafeldolgozó ipari beruházások értéke ugyanebben az időszakban 32%-kal visszaesett. Az összes beruházásokon belül az építési- és gépberuházások az általános tendenciákhoz hasonló képet mutatnak, azaz az iparban és a feldolgozóiparban növekedést, míg a fafeldolgozó iparban csökkenést regisztráltak. 

A közölt adatok szerint az iparban az építési beruházások, míg a feldolgozóiparban a gépberuházások növekedése volt gyorsabb. A fafeldolgozó iparban a gépberuházások csökkenése kisebb mértékű volt, mint az építésieké. Az adatokból kitűnik az is, hogy mind a fafeldolgozó-, mind a feldolgozóiparban magasabb – 70% körüli – a gépi beruházások aránya, míg az iparban ez az érték 53-57% körül alakul. 

Általánosságban megállapítható, hogy 1998-ról 1999-re növekedett a gépberuházások aránya az összes beruházásokon belül mind az iparban, mind a feldolgozó-, ill. fafeldolgozó iparban.

Az 1999. évről negyedévenként rendelkezésre álló adatok tanúsága szerint az iparban, illetve a feldolgozóiparban a beruházások negyedévről-negyedévre növekedtek a gazdasági mutatók javuló tendenciáit követve. Ezzel szemben a fafeldolgozó iparban hullámzás figyelhető meg, azaz a II. negyedév a “legerősebb” és a III. negyedév a “leggyengébb” a beruházások szempontjából. 1999-ben, mind az iparban, mind a feldolgozóiparban, nagyobb arányban valósultak meg a második félévben az építési- és gép beruházások. A fafeldolgozó iparban ezzel szemben a gépberuházások értéke az első félévben közel kétszerese volt a második félévinek. Az építési beruházások az általános tendenciákhoz hasonlóan, a második félévben jelentősen meghaladták az első félévi értéket.

Hazai hírek

Gyászol a faipar
Elhunyt dr. Anda István, 1943-2000.
“….mint fán se nő egyforma-két levél,…” 

Példamutató emberi tartással viselt betegség után 2000. április 22-én eltávozott közülünk dr. Anda István. 
Életútja 1943-ban, erdész családban indult, ahonnan már a szakmai vonzalom vitte a Soproni Erdészeti és Faipari Egyetem erdőmérnöki karára. 1967-ben szerzett kitüntetéses diplomát. 
A Keszthelyi Erdőgazdaságnál erdőművelőként kezdte meg szakmai pályafutását. Később a vállalat központjában a fafeldolgozási, fahasználati és szervezési osztályon dolgozott 1976-ig. Ezt követően a Pilisi Parkerdőgazdaság gazdasági igazgatójaként a vállalat közgazdasági, informatikai, pénzügyi és számviteli tevékenységét irányította. 
Azok közé tartozott, akik tudják, hogy a rájuk bízott talentummal gazdálkodniuk kell, és ez Őt egész életében szakmai ismeretei bővítésére sarkallta. 1971-ben a Közgazdaságtudományi Egyetemenen ipari mérnök közgazdász képesítést szerzett, 1976-ban az Erdészeti és Faipari Egyetemen “Fűrészipari Termelésoptimalizálás” címmel védte meg doktori disszertációját. Az 1990-es évek elején adótanácsadói és ingatlanértékesítői szakértő lett. 
1973-ban sikeresen pályázott az ERDÉRT RT vezérigazgatói tisztjére. Ekkor ismerhettük meg gazdag személyiségét. Rövid idő alatt talpra állította súlyos gondokkal küszködő nagy múltú cégünket. Az Ő irányításával, céltudatos munkájával végbement a cég reorganizációja és növekedési pályára került az ERDÉRT RT. Személyes tulajdonságait okosan tudta a fontos és tiszta célok szolgálatába állítani. Nyitott, közvetlen egyénisége, vezetői fellépése elfedte a szemlélő elől a megoldásokat tépelődve, felelősséggel átgondoló embert. Nagy munkabírása, igényessége, szakmai elkötelezettsége igazi vezetővé tette. Amikor a cél következetes megvalósítása érdekében népszerűtlen intézkedéseket kellett vállalnia, akkor is körültekintéssel, megértéssel cselekedett.  
Szerteágazó szakmai munkájának sikereként tarthatta számon, hogy az ERDÉRT RT privatizációja során a cég dolgozói váltak tulajdonossá.
Szakmai életútjának elválaszthatatlan része az Országos Erdészeti Egyesületben 35 évig végzett munkája. Egy évig vett részt a Gazdaságtani Szakosztály feladatainak megoldásában és 10 évig fogta össze, mint választott elnök az Ellenőrző Bizottság munkáját. Sikeresen dolgozott egy olyan egyesület kialakításán, ahol az erdészettel foglalkozó szakemberek és az erdőtulajdonosok együtt alakíthatják jövőjüket. A múlt évben méltán honorálta “Bedő Albert” emlékéremmel az Egyesület tagsága több évtizedes egyesületi és szakmai munkáját. 
Az egész szakmát átfogó gondolkodása tette Őt meghatározó személyiséggé a Fagazdasági Országos Szakmai Szövetségében végzett alelnöki munkája során. Célja volt a fagazdaság szakmai megerősítése, modernizációja. Elhivatottan dolgozott annak érdekében, hogy sikeresen kapcsolódhassunk az európai fagazdasághoz. 
Szívesen adta át tapasztalatait, többek között, mint meghívott előadó a Soproni Egyetem hallgatóinak.
Azon kevesek közé tartozott, akiknek sikerült harmóniát teremteni a család, a választott hivatás és a közjóért való önkéntes munkálkodás között. 
Életét felelősségérzet jellemezte a rábízottakért, legyen az a család, az erdő, vagy egy cég. 
A betegség orvul támadott és Ő, bár tisztában volt állapotával, bátran szembenézett a megváltoztathatatlannal. 
Emléke velünk marad. Hiányozni fog. Nyugodjon békében.

Elhunyt dr. Balogh Gábor

Gyászol a Mohácsi Farostlemezgyár, gyászolnak a kollegák, barátok, gyászol a szakma, a faiparos és erdész társadalom, és mindazok akik szerették, tisztelték és ismerték dr. Balogh Gábort a MOFA termelési és műszaki vezérigazgató-helyettesét.
Balogh Gábor 1959. június 15. óta dolgozott a Mohácsi Farostlemezgyárban, de a történet 1955-ben a Szegedi Farostlemezgyárban kezdődött. A frissen végzett vegyész itt ismeri meg a szakma alapjait, és itt kezdődik meg kapcsolata a faiparral, amely kapcsolat közel 45 évig betöltötte az életét. 
A Mohácsi Farostlemezgyárban a laborban vegyésztechnikusként kezd dolgozni, majd anyagvizsgáló, később MEO csoportvezető. A munka mellett tanulni kezd, és felvételt nyer a Soproni Erdészeti és Faipari Egyetemre. A Faipari Karon végez 1967-ben mint okleveles faipari mérnök. Pályája folyamatosan ível felfelé: 1975-től kezdődően a MEO osztályvezetője, 1978-tól a Fejlesztési és beruházási osztály vezetője, két év múlva a cég műszaki igazgatóhelyettese, majd 1992-től vezérigazgató-helyettese. 
1972-ben műszaki doktori címet szerzett és munkájának elismeréseként több vállalati kitüntetés mellett kitüntetik a Munka Érdemrend Bronz fokozatával. 1985-ben a Soproni Egyetem címzetes egyetemi tanára lesz, és a veszprémi akadémiai bizottság tagja. 
Munkabírása szakmaszeretete, felelősség érzete példaértékű volt. Szakemberek generációja nőtt fel mellette, és tanulta meg a szakmai ismeretek mellett a feltétlen odaadást a cég iránt. 
1985-től Mohács országgyűlési képviselője lett. Ezt a munkát is nagy odaadással végezte és segítette az akkori városi vezetés munkáját. Sokat tett annak érdekében, hogy Mohácson földgáz lett, vagy új távhívásos telefonközpont. 
1997-ben, életművének értékeléseként MOFA nagydíjjal tüntették ki. Most a Faipari Tudományos Egyesület tüntette ki újonnan alapított Dr. Fáy Mihály díjjal. Sajnos már nem érhette meg a kitüntetés átvételét. 
Emlékét őrzi a gyár, a város, őrzik a barátok, a kollektíva, a szakma, és mindazok, akik tisztelték és szerették őt.

Új tagok a FAGOSZ-ban

Győrladaméri Faipari Kft.
Cím: 9173 Győrladamér, Arany J. u. 24.
Tel: 96/602-587
Fax: 96/602-587
Balogh Sándor - ügyvezető
Tevékenység leírás:
Fűrészárugyártás, épületasztalos-ipari cikkek gyártása, építési szakipar.

A cég többszörösen egyeztetett, helyes adatai:
PENDA Mezőgazdasági Gépkereskedelmi Kft.
Cím: 1158 Budapest, Késmárk u. 9.
Levélcím: 1615 Budapest, Pf: 190
Tel: ( 1) 417-3214, 417-3021
Fax: ( 1) 417-3239
Internet cím: www.fagosz.hu/penda
E-mail cím: penda@mail.matav.hu
Fejér Lajos - ügyvezető
Tevékenység leírás:
Különböző erdőgazdasági berendezések, erdőművelési és telepítési gépek forgalmazása. Képviseleti márkák: AGRIMASTER, EREDI FERRI ROMOLO, SOGEMA, PIETRO MORO, SELVATICI, GANDINI, AGROFER, TERRAMACH, ANNOVI, FAMA, PATERLINI, MASANO.
Rendezvények
Brassó Expo - 2000. augusztus 24-27.
Beruházási javak és fogyasztási cikkek vására Románia egyik üzleti központjában, az ország közepén. Jó lehetőségek mutatkoznak a feldolgozóiparban, az infrastruktúra fejlesztésében, a természeti kincsek hasznosításában, az idegenforgalom területén, az építőiparban, a fakitermelésben, - feldolgozásban.
A magyar-román üzleti forgalmat jellemző adat: Románia CEFTA-országokkal bonyolított kereskedelmének csaknem felét a magyar forgalom teszi ki. Tavaly 100 romániai kiállító mellett 24 magyar cég, vállalkozó jelent meg a Brassó Expo-n. A kiállítás második támogatási kategóriás. Területdíj: 13.500 Ft/m2 + áfa (teljes mértékben visszaigényelhető), kivitelezés 8.500 Ft/m2 +ÁFA. 
További Információ: Mac-Line Kiállításszervező Kft. 
6726 Szeged, Fürj u. 92/b. Tel: 06-62/430-430 Fax: 06-62/431-216, E-mail: macline@tiszanet.hu
Jelentkezési Határidő: június 19. 
Nemzetközi kerek asztal konferencia Moszkvában
2000. június 29-én konferenciát szerveznek Moszkvában az orosz Szakmai Szövetségek, a Kereskedelmi Minisztérium, a Tőzsde és bankok bevonásával. 
A rendezvény célja információ csere a modern erdőművelés, ill. fakereskedelem témakörében. Ezen belül lehetőség nyílik:
Az orosz fafeldolgozó ipar és erdészet helyzetének megismerésére,
Tájékozódni az ágazattal kapcsolatos várható törvényi módosításokról
Feltárni a kölcsönösen előnyös kapcsolatok lehetőségét az orosz és külföldi fakereskedelmi partnerek között
Megismerkedni a Köztársaság Erdészeti és Faipari tőzsdéjének elektronikus kereskedelmi lehetőségeivel.
A Konferencia helye: “Leningradsky-55” Konferencia központ, Moszkva Leningradsky prospect 55 (Aeroport metróállomás). Tel.: 7-095-943-98-22, 943-95-92, 943-94-70, 208-01-60. Fax: 7-095-1574581, 207-94-64. A szervezők intézik a szobafoglalást a jelentkezési lapok kitöltését követően.
Kontaktszemélyek:  Dr. Sergey V. Stepanov
Tel/fax: 7-095-254-65-78
Timber Trade Association of Russia(Orosz Fakereskedelmi Szövetség)
70. Bolshaja Gruzinskaja str. Moscow, Russia
Mr. Dmitry A. Sobolev
Republic Forest Exchange (Köztársasági Erdészeti és Faipari tőzsde)
1. Arhangelsky per. Moskow, Russia
Tel: 7-095-208-01-60
Fax: 7-095-207-94-64
E-mail: sles@ifi.ru
Jelentkezés végső határideje: 2000. június 15.
Nemzetközi kézműves kiállítás és Vásár
(Artiginato Infiera)
2000 dec 2-10.  Milánó   Olaszország 
Ötödik alkalommal kerül megrendezésre Európa legfontosabb és legnagyobb kézműves rendezvénye a milánói vásár területén.
1.5 Millió látogatójával a 90.000 m2-en megrendezett vásár a milánói rendezvények között is előkelő helyet foglal el. A vásár látogatóit leginkább a kiállított tárgyak eredete befolyásolja, ezen kívül sokan többször is vissza térnek hiszen a belépés díjtalan.
A hűséges látogatók között rendszeresen megjelennek a kézműves termékek és bútorok kereskedői, különféle országokból érkező beszerző delegációk, nagykereskedelmi láncok képviselői és egyéb kézművességgel foglalkozó szakemberek, akikből az idén összesen 60.000 látogatót várnak.
A kiállítók pályázhatnak a részvételi költség mérséklésére, önálló információs stand üzemeltetésére, valamint összefogó szervezetként kísérő rendezvények támogatására. A támogatás mértéke maximum a helydíj 100%-a. Egy pályázó egy naptári évben maximum 3 alkalommal kaphat támogatást, az egyszeri támogatás összege pedig maximum 1 Millió Ft.
További információ:
Budapesti Kereskedelmi és Iparkamara
Tel: 1-488-2173
13. KWF ülés

Kuratorium für Waldarbeit und Forsttechnik
Erdészeti technika és Erdei Munkavégzés Egyesületének Kuratóriuma

2000. szep-
tember 13-17. Celle, Niedersachsen
Németország

A KWF 4 évente megrendezett ülése az erdőgazdasági technika fejlesztése területén a legfontosabb közép-európai rendezvény. A vásáron felvonul az erdészet-technika teljes kínálata, ezen felül szakmai képzéseket, tudományos kongresszust, és erdészeti versenyeket is rendeznek. 
Celle Hannovertől ÉK-re 42 km-re fekszik.
A rendezvényre kiutazást szervez az Országos Erdészeti Egyesület gépesítési szakosztálya a Grube cég segítségével, egy 50 fős busz már megtelt.
További információ: Dr. habil. Horváth Béla Nyugat-Magyarországi Egyetem, Tel:99/518-153
Grube Kft. Szaniszló Gábor ügyvezető 2030 Érd
 Kadarka u. 1. Tel: 23-520-180 Fax: 23-520-183
Az ERFA-TOURS szakmai turizmus kínálatából
“GaLaBau” Európai Kert-, táj- és sportpálya-építési Szakkiállítás
Nürnberg, szeptember 20-23.
(4 nap/3 éjszaka) Ár: 49.800.- Ft/fő

Kárpátalja-Kárpátok Bércein Tanulmányút
2000. szeptember 23-28. 
(6 nap/5éjszaka), Részvételi költség: 44.500,- Ft/fő
Jelentkezési Határidő: 2000. augusztus 25.

Erdészeti és Természetvédelmi Szakmai, Turisztikai utazás Erdélyben
2000.augusztus 30-szeptember 5.
(7 nap/6 éjszaka), Részvételi költség: 43.600,- Ft/fő
Jelentkezési Határidő: 2000. augusztus 20.

További, szervezés alatt álló utak:
-augusztus 23-24. Svédország, erdészeti szakmai út
-augusztus 30- szept 5. Erdély, Erdészeti szakmai
-szeptember 3. hétvége Szlovákia Hubertus vadászati napok
-szeptember 16-21. Kárpátalja, erdészeti term. védelmi út
-október második fele: Izrael, természetvédelmi út
-november 11-12. Lilienfeld, Ausztria  Hubertus napok
-december 9. Bécs Advent
Bővebb felvilágosítás: ERFA-TOURS
Budapest, Fő u. 68. Tel./Fax: 201-2453
Keres-Kínál

Német forgalmazó magyar gyártót keres a következő termékre:
Összecsukható sörgarnitúra, mely egy asztalból és kettő padból áll. 
Gyártása: luc vagy erdei fenyőből, lakkozott kivitelben, sarkok és élek legömbölyítve, masszív összecsukható szögacél lábazattal, mely zöldre festett.
Mennyiség: 30.000 db 
Információ: Huttmann Import Export
Tel: 00-49-7641-1230 Fax: 00-49-7641-6081
Német faragóbunkó gyártó cég termékskálája kiegészítéseként magyar gyártót keres.
A kerek kivitelű fakalapács anyaga gyergyán, és kő faragásához használják.
A kívánt mennyiség évi 1.000 db, 8 különféle méretben. 
Információ: Bavaria Steinmetzwerkzeuge GmbH.
Tel: 00-49/8191-2031 Fax: 00-49/8191-2010
A hazai élfa szállítók előtt közismert német BREHO cég Brémában szerszámnyél gyártó tevékenységét feladja. Ugyanakkor magyar partnert keres kapacitásának átvételére, ennek keretében a teljes géppark, márkanevek, szabadalmak, szerszám- és árukészlet, valamint piacának átadási értékét az ajánlattevő 1 M DEM-re tartja.
További részletek iránt kérem érdeklődjön Tóth Editnél (Ligniwood Kft, Tel: 1/ 236-1700, Fax:  1/236-1702).
Andreas Heinke úr március eleji levelét még a BREHO ügyvezetőjeként, a májusi levelét viszont már mint felszámoló írta alá. 

A CORVINUS Hírlevélben találtuk
A Román Állami Vagyonalap a privatizációs folyamat keretében értékesítésre kínálja az alábbi céget:

Társaság
megnevezése	Működési terület	Jegyzett tőke
(ezer lej)	Forgalom
(ezer lej)	alkalmazottak száma	Tulajdonosok(%)
FPS*         SIF**    kisrészvényes	
COMPREL
(Comanesti)	konyha- és irodabútor	39.129.450	28.741.408	1.385	69,831%	18,9%	11,286%	
* FPS (Román Állami Vagyonalap)      **SIF (Pénzügyi Befektetési Alap)
Az adatok az 1999. június 30.-i állapotot tükrözik.
*** 1997. dec. 31. adat                                                                                                   1Ft = 72 román lej	
Forrás: Corvinus Hírlevél 2000 március-április
(Comanesti városa Brassótól 130 km-re észak-keletre található.)
További részletek: Román Állami Vagyonalap 

Eseménynaptár 2000.

2000. ,május 31-július 10.

DACH + WAND   Tető és Szigeteléstechnikai Nemzetközi Vásár és Kongresszus
május 31-  június 3.  Nürnberg  Németország

TIBCO   Fogyasztási Javak Vására
május 31-  június 5.  Bukarest  Románia

VII: Szolnoki Nemzetközi Kiállítás És Vásár 
június 1-  június 4.  Szolnok  Magyarország

Házam a Váram Építőipari Szakkiállítás 
június 2.  június 4.  Szekszárd  Magyarország

Kazincbarcikai Termékbemutató és Vásár 
június 1-  június 4.  Kazincbarcika  Magyarország

EXPO 2000  Világkiállítás 
június 1-  október 31.  Hannover  Németország

SEJEM LESMA Nemzetközi erdészeti 
és faipari Szakvásár
június 9-  június 11.  Ljubljana   Slovénia

SiRe  Infrastruktúra Újjáépítés Vására 
június 6-  június 9.  Sarajewo  Bosznia-Hercegowina

Erdészeti millenniumi emlékülés  
június 7-  június 7.  Budapest  Magyarország

IX. Kelet-nyugat általános és IV. Kézműipari Nemzetközi Kiállítás és Vásár 
június 7-  június 12.  Nyíregyháza  Magyarország

KRIMINALEXPO 2000   9. Nemzetközi Közlekedésbiztonsági Szakkiállítás és Konferencia 
június 7-  június 10.  Budapesti Műszaki Egyetem 

Szegedi Nemzetközi Vásár 
(OÁZIS), (AGORA)
július 3-  július 9.  Szeged    Magyarország

CSIKEXPO  Általános Vásár 
június 7-  június 10.  Csíkszereda  Románia

Győri Általános Vásár  (Beruházási és 
Fogyasztási Javak) 
június 6-  június 12.  Győr 

SEJEM LESMA   Faipari Gépkiállítás 
június 9-  június 11.  Ljubljana   Szlovénia

Furniture for Home & Office Nemzetközi Bútorkiállítás 
TIMBER&Wood-Working  Fafeldolgozóipari 
Nemzetközi Szakkiállítás
június 13-  június 16.  Ufa  Oroszország

CSABA-EXPO  Általános Fogyasztási Cikkek Vására, 
június 14-  június 18.  Békéscsaba  Magyarország

Kievbuild/Interiors  Építőipari és belsőépítészeti Vásár 
június 20-  június 23.  Kiew  Ukrajna

KÖLNI Kézművesvásár 
június 21-  június 25.  Köln  Németország

Handwerks-Messe NRW  Kézműipari Vásár 
június 21-  június 25.  Köln  Németország

Diploma-osztó Egyetemi Tanácsülés  
június 22.  Sopron  Magyarország

Vándorgyűlés  (OEE-VADEX)
június 23-  június 24.  Székesfehérvár 

BIOEM   Bio- és Bioenergia Vásár 
június 22-  június 25.  Gross Schönau Ausztria

PERM Wood  Nemzetközi Faipari és Erdészeti Kiállítás 
június 27-  július 1.  Perm  Oroszország

OTTHON   Építőipari, Lakberendezési Szakvásár 
június 28-  július 2.   Pécs  Magyarország

HATVAN EXPO  Kiállítás és Vásár 
június 28-  július 2.  Hatvan  Magyarország

PÉCS EXPO  Pécsi Nemzetközi Vásár
június 28-  július 2.  Pécs  Magyarország

INTERWOOD TAIPEI  Nemzetközi Faipari
Gépkiállítás 
július 8-  július 10.  Taipei  Tajvan